sagorsarker/bangla-wikipedia huggingface dataset:
খানখানাপুর রেলওয়ে স্টেশন

খানখানাপুর রেলওয়ে স্টেশন বাংলাদেশের ঢাকা বিভাগের রাজবাড়ী জেলার একটি রেলওয়ে স্টেশন।
রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেন ৩৪ কিলোমিটার দীর্ঘ ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবির পরিপ্রেক্ষিতে ২০১০ সালের ১০ মার্চ থেকে এ রেল রুটে নতুন করে কাজ শুরু করা হয়। ৯০ কোটি টাকা ব্যয়ে ৪ বছর ধরে পুনরায় তৈরি করা হয় রেল লাইন ও খানখানাপুর রেলওয়ে স্টেশন সহ ৫ টি রেলওয়ে স্টেশন। এরপর ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ।
খানখানাপুর রেলওয়ে স্টেশন দিয়ে রাজবাড়ী এক্সপ্রেস চলাচল করে।
বসন্তপুর রেলওয়ে স্টেশন

বসন্তপুর রেলওয়ে স্টেশন বাংলাদেশের ঢাকা বিভাগের রাজবাড়ী জেলার একটি রেলওয়ে স্টেশন।
রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেন ৩৪ কিলোমিটার দীর্ঘ ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবির পরিপ্রেক্ষিতে ২০১০ সালের ১০ মার্চ থেকে এ রেল রুটে নতুন করে কাজ শুরু করা হয়। ৯০ কোটি টাকা ব্যয়ে ৪ বছর ধরে পুনরায় তৈরি করা হয় রেল লাইন ও বসন্তপুর রেলওয়ে স্টেশন সহ ৫ টি রেলওয়ে স্টেশন। এরপর ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ।
বসন্তপুর রেলওয়ে স্টেশন দিয়ে রাজবাড়ী এক্সপ্রেস চলাচল করে।
আমিরাবাদ রেলওয়ে স্টেশন

আমিরাবাদ রেলওয়ে স্টেশন বাংলাদেশের ঢাকা বিভাগের ফরিদপুর জেলার একটি প্রথম শ্রেণীর রেলওয়ে স্টেশন।
রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে তখনই আমিরাবাদ রেলস্টেশনে তৈরি করা হয়। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেন ৩৪ কিলোমিটার দীর্ঘ ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবির পরিপ্রেক্ষিতে ২০১০ সালের ১০ মার্চ থেকে এ রেল রুটে নতুন করে কাজ শুরু করা হয়। ৯০ কোটি টাকা ব্যয়ে ৪ বছর ধরে পুনরায় তৈরি করা হয় রেল লাইন ও আমিরাবাদ রেলওয়ে স্টেশন সহ ৫ টি রেলওয়ে স্টেশন। এরপর ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ।
আমিরাবাদ রেলওয়ে স্টেশন দিয়ে ভাটিয়াপাড়া- রাজবাড়ী-ভাঙ্গাগামী রাজবাড়ী এক্সপ্রেস , রাজশাহী-ঢাকাগামী (ভায়া পদ্মা সেতু)মধুমতি এক্সপ্রেস , খুলনা- ভাঙ্গা - ঢাকাগামী নকশিকাঁথা কমিউটার ট্রেন চলাচল করে।
অম্বিকাপুর রেলওয়ে স্টেশন

রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেন ৩৪ কিলোমিটার দীর্ঘ ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবির পরিপ্রেক্ষিতে ২০১০ সালের ১০ মার্চ থেকে এ রেল রুটে নতুন করে কাজ শুরু করা হয়। ৯০ কোটি টাকা ব্যয়ে ৪ বছর ধরে পুনরায় তৈরি করা হয় রেল লাইন ও অম্বিকাপুর রেলওয়ে স্টেশন সহ ৫ টি রেলওয়ে স্টেশন। এরপর ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ।
অম্বিকাপুর রেলওয়ে স্টেশন দিয়ে রাজবাড়ী এক্সপ্রেস চলাচল করে।
৯১° পূর্ব দ্রাঘিমারেখা

মূল মধ্যরেখার ৯১° পূর্ব মধ্যরেখা হল একটি দ্রাঘিমাংশের রেখা, যা উত্তর মেরু থেকে আর্কটিক মহাসাগর, এশিয়া (রাশিয়া, মঙ্গোলিয়া, চীন, ভুটান, ভারত, বাংলাদেশ), ভারত মহাসাগর, দক্ষিণ মহাসাগর এবং অ্যান্টার্কটিকা থেকে দক্ষিণ মেরু পর্যন্ত প্রসারিত।
৯১তম পূর্ব মধ্যরেখা ৮৯তম পশ্চিম মধ্যরেখার সাথে বৃহৎ বৃত্তের আকার গঠন করে।
উত্তর মেরু থেকে শুরু হয়ে দক্ষিণ মেরুতে শেষ হওয়া পর্যন্ত রেখাটি যেসব স্থান অতিক্রম করে :
ইন্দুলতা শুক্লা

ইন্দুলতা এল. শুক্লা (জন্ম-৭ মার্চ, ১৯৪৪) হচ্ছে গণিতের একজন ভূতপূর্ব অধ্যাপক। ওড়িশাস্থিত সম্বলপুর বিশ্ববিদ্যালয়ে তিনি তিনি দশকেরও অধিক সময় অধ্যাপনা করেছিলেন। তাঁর জন্ম হয়েছিল বাড়িপাড়ায়। 
তিনি মহারাণী প্রেম কুমারী বালিকা বিদ্যালয় থেকে প্রারম্ভিক শিক্ষা সম্পন্ন করেন। তারপর বাড়িপাড়াস্থিত এম.পি.সি. কলেজ থেকে গণিতে অনার্সসহ বিজ্ঞান বিভাগে স্নাতক ডিগ্রী লাভ করেন। ১৯৬৬ সালে কট্টকর রাভেনশ কলেজ থেকে তিনি গণিতশাস্ত্রে স্নাতকোত্তর ডিগ্রী গ্রহণ করেন। তিনি জবলপুর বিশ্ববিদ্যালয়ে সিএসআইআর থেকে একটি বৃত্তি লাভ করে ত্রিবিক্রম পটির অধীনে গবেষণা শেষ করেন এবং ডক্টরেট ডিগ্রী অর্জন করেন। গবেষণার সময়েই তিনি ১৯৭০ সালে সম্বলপুর বিশ্ববিদ্যালয়ে প্রবক্তা হিসাবে যোগদান করেন। তাঁর যোগদান করা বিভাগটির নাম ছিল গাণিতিক বিজ্ঞান৷ ২০০৪ সাল পর্যন্ত, অর্থাৎ অবসর পর্যন্ত তিনি সেই বিশ্ববিদ্যালয়টিতে অধ্যাপনা করেন৷ 
তিনি "সংখ্যা তত্ত্ব এবং লিপিবিদ্যায় এর প্রয়োগ" নামের একটি গ্রন্থ লেখেন৷ (কট্টক:কল্যাণী প্রকাশক, ২০০০).
গবেষণায় তিনি ইংরেজ গণিতবিদ ব্রায়ান কাটনারের সঙ্গে "ফুরিয়ার সিরিজ" সম্পর্কিত কাজ করেন। 
ভারত এবং আমেরিকার গাণিতিক সমাজের তিনি একজন আজীবন সদস্যা। 
 | volume = 97
 | year = 1985}}.
বিদিতা অশোক বৈদ্য

বিদিতা অশোক বৈদ্য (জন্ম: ১৫ নভেম্বর ১৯৭০) হলেন একজন ভারতীয় স্নায়ুবিজ্ঞানী এবং টাটা মৌলিক গবেষণা প্রতিষ্ঠানের অধ্যাপক। এর আগে তিনি ওয়েলকাম ট্রাস্টের বরিষ্ঠ গবেষণা ফেলো এবং ভারতীয় বিজ্ঞান একাডেমীতে সহকারী হিসাবে কর্মরত ছিলেন। তাঁর গবেষণার মূল ক্ষেত্র হচ্ছে স্নায়ুবিজ্ঞান এবং আণবিক মনস্তত্ত্ব। ২০১৫ সালে তিনি চিকিৎসাশাস্ত্রে তাঁর অগ্রণী অবদানের স্বীকৃতিস্বরূপ ভারতের বিজ্ঞান এবং প্রযুক্তিবিদ্যার ক্ষেত্রের সর্বোচ্চ সম্মান শান্তি স্বরূপ ভটনাগর পুরস্কার লাভ করেছিলেন।
১৯৭০ সালের ১৫ নভেম্বর তারিখে বিদিতা অশোক বৈদ্যের জন্ম হয়েছিল। তাঁর পিতা একজন ঔষধ বিজ্ঞানী এবং মাতা এন্ডোক্রাইনোলজিস্ট। তাঁর কাকা একজন ম্যালেরিয়া পরজীবীবিজ্ঞানী। ছোট থেকে তিনি পিতা, মাতা এবং কাকাকে দেখে অনুপ্রাণিত হয়েছিলেন। কৈশোরকালে তিনি স্তন্যপায়ী প্রাণী বিজ্ঞানী ডাইয়্যান ফশি এবং জেন গুডঅলের থেকে প্রভাবিত হয়েছিলেন।
বিদিতা মুম্বই-এর সেন্ট জেভিয়ার্স কলেজ থেকে জীববিদ্যা ও প্রাণরসায়ন বিষয়ে স্নাতকত্ব লাভ করেন। তিনি ইয়েল বিশ্ববিদ্যালয় থেকে স্নায়ুবিজ্ঞান বিষয়ে ডক্টরেট ডিগ্রী অর্জন করেন। তারপরে তিনি পোস্টডক্টরাল গবেষণার জন্য সুইডেনের ক্যারোলিনস্কা ইনস্টিটিউট এবং যুক্তরাজ্যের অক্সফোর্ড বিশ্ববিদ্যালয়ে যান। ২০০০ সালের মার্চ মাসে তাঁর পোস্ট ডক্টরাল গবেষণা সমাপ্ত হয়।
তিনি ২০০০ সালের মার্চ মাসে ২৯ বছর বয়সে টাটা মৌলিক গবেষণা প্রতিষ্ঠানের জীববিজ্ঞান বিভাগে মুখ্য পরিদর্শক হিসেবে যোগদান করেছিলেন। তিনি ২০০০ সাল থেকে ২০০৫ সাল পর্যন্ত ওয়েলকাম ট্রাস্টের বিদেশী বরিষ্ঠ গবেষণা ফেলো এবং ভারতীয় বিজ্ঞান একাডেমির সহযোগী ছিলেন। তিনি স্নায়ুবর্তনীর গবেষণার সঙ্গে জড়িত। জীবনের অভিজ্ঞতা এবং মানসিক বেদনা উপশমকারী বস্তুগুলির (অ্যান্টিডিপ্রেসান্ট) স্নায়ুবর্তনীর উপর ফেলা প্রভাব এবং এই ঘটনাসমূহে করা অনুভব নিয়ন্ত্রণের উপর তিনি গবেষণা করেছেন। এর সঙ্গে তিনি হতাশাগ্রস্ততা এবং জীবনের প্রারম্ভিক পর্যায়ে লাভ করা অভিজ্ঞতা মস্তিষ্কের বর্তনীর উপর ফেলা প্রভাব এবং ব্যবহারিক পরিবর্তনের উপরও গবেষণা করেছেন। তিনি, ২০১৫ সালে, চিকিৎসা বিজ্ঞানে, ভারতের বিজ্ঞান এবং প্রযুক্তিবিদ্যায় সর্বোচ্চ সম্মান 
মর্যাদাপূর্ণ শান্তিস্বরূপ ভাটনাগর পুরস্কার লাভ করেন।<
তিনি ইন্টারন্যাশনাল কলেজ অফ নিউরোসাইকোফার্মাকোলজির সোসাইটি ফর নিউরোসায়েন্স এবং এন্ডোক্রাইন সোসাইটিরও অংশ।
২০১৫ সালে তিনি চিকিৎসাশাস্ত্রে অগ্রগণ্য অবদানের স্বীকৃতিস্বরূপ ভারতের বিজ্ঞান এবং প্রযুক্তিবিদ্যার ক্ষেত্রের সর্বোচ্চ সম্মান শান্তিস্বরূপ ভাটনাগর পুরস্কার লাভ করেছিলেন। এর সঙ্গে তিনি ২০১২ সালে কেরিয়ার উন্নয়নের রাষ্ট্রীয় জীববিজ্ঞান পুরস্কার লাভ করেছিলেন।
ফরিদপুর কলেজ রেলওয়ে স্টেশন

ফরিদপুর কলেজ রেলওয়ে স্টেশন বাংলাদেশের ঢাকা বিভাগের ফরিদপুর জেলার একটি রেলওয়ে স্টেশন।
ফরিদপুর কলেজ রেলওয়ে স্টেশন সরকারি রাজেন্দ্র কলেজ সংলগ্ন এলাকায় অবস্থিত। 
রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেয় ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবী ও পদ্মা সেতু নির্মাণের পরিপ্রেক্ষিতে সরকার ২০১০ সালে রাজবাড়ী থেকে ফরিদপুর রেলওয়ে স্টেশন পর্যন্ত পুননির্মাণ কাজ শুরু হয়। ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ। তারপর ফরিদপুর স্টেশন থেকে ভাঙ্গা পর্যন্ত পুননির্মাণ কাজ শেষ হয় ২০১৯ সালে। এসময় ফরিদপুর-ভাঙ্গা রেললাইনের স্টেশন হিসেবে ফরিদপুর কলেজ রেলওয়ে স্টেশন তৈরি করা হয়।
ফরিদপুর কলেজ রেলওয়ে স্টেশনে কোন ট্রেনের স্টপেজ নেই।
পুষ্পা ভুঞা

পুষ্পা ভূঞা (১৯৪৬ – ২০১৫) একজন ভারতীয় নৃত্যশিল্পী৷ তিনি মূলত: ভারতনাট্যম এবং সত্রীয়া নৃত্য চর্চা করতেন৷ তাঁর অনবদ্য অবদানের জন্য ভারত সরকার ২০০২ সালে তাঁকে পদ্মশ্রী পুরস্কার-এ সম্মানিত করে।
পুষ্পা ভুঞার জন্ম হয়েছিল আসাম-এর জোড়াহাট জেলায় ১৯৪৬ সালে৷ তাঁর পিতা থানুরাম নিয়মকরা বরা একজন প্রসিদ্ধ নৃত্য শিল্পী ছিলেন৷ পুষ্পা ভুঞা শৈশবে নিজের পিতার থেকেই নৃত্য শিক্ষা লাভ করেন।
১৯৫৬ সালে পুষ্পা ভুঞা প্রসিদ্ধ গুরু রুক্মিণী দেবীর থেকে নৃত্য শিক্ষা লাভের জন্য জোড়াহাট থেকে মাদ্রাজে (বর্তমান চেন্নাই) যাত্রা করেন। তিনি পরবর্ত্তী কালে গুরু মানগুডি দোরাইরজের তত্ত্বাবধানে ভারতনাট্যমের এবং গুরু বিষ্ণু ভৈসালকারের থেকে কথক নৃত্যের প্রশিক্ষণ নেন৷ পুষ্পা ভুঞা নিজেও উল্লেখযোগ্য সংখ্যক শিষ্যকে নৃত্যশিক্ষা দিয়েছিলেন৷ 
পুষ্পা ভুঞা ভারত এবং বিদেশের বিভিন্ন স্থানে নৃত্য প্রদর্শন করেছিলেন৷ তিনি অস্ট্রেলিয়া এবং ফ্রান্সে নৃত্যের শিক্ষাপ্রতিষ্ঠান প্রতিষ্ঠা করেছিলেন৷ তিনি দূরদর্শনের কেন্দ্রীয় অডিশন সমিতির সদস্যা ছিলেন৷ তাঁর উদ্যোগতে গুয়াহাটিে পুষ্পাঞ্জলি সাংস্কৃতিক একাডেমী প্রতিষ্ঠা হয়৷
কান্তা গুপ্তা

চন্দের কান্তা গুপ্তা(এফআরসিএস) (৮ অক্টোবর ১৯৩৮ – ২৭ মার্চ ২০১৬) ছিলেন মেনিটোবা বিশ্ববিদ্যালয়ের গণিতশাস্ত্রের একজন বিশিষ্ট অধ্যাপক। বিমূর্ত বীজগণিত এবং শ্রেণী তত্ত্বে করা গবেষণার জন্য তাঁকে জানা যায়। বিভিন্ন শ্রেণীতে থাকা "স্বসমাকৃতিকতা"(automorphism) তাঁর অধিকাংশ গবেষণায় চর্চার বিষয় ছিল। 
কান্তা গুপ্তা জম্মু এবং কাশ্মীর বিশ্ববিদ্যালয় থেকে স্নাতক ডিগ্রী গ্রহণ করেন। তারপর আলীগড় মুসলিম বিশ্ববিদ্যালয় থেকে স্নাতকোত্তর ডিগ্রী গ্রহণ করেন। এরপর তিনি অস্ট্রেলিয়ান জাতীয় বিশ্ববিদ্যালয় থেকেও স্নাতকোত্তর ডিগ্রী অর্জন করেন। পরবর্তী সময়ে তিনি সেই শিক্ষাপ্রতিষ্ঠান থেকেই ১৯৬৭ সালে ডক্টরেট ডিগ্রী লাভ করেন। মাইকেল ফ্রেডেরিক নিউমেনের অধীনে তিনি গবেষণাকার্য সম্পন্ন করেছিলেন।
কান্তা গুপ্তার জীবনসঙ্গী নারায়ণ গুপ্তাও(১৯৩৬-২০০৮) অস্ট্রেলীয় জাতীয় বিশ্ববিদ্যালয়ের একজন ছাত্র ছিলেন। এবং একইভাবেই মনিটোবা বিশ্ববিদ্যালয়ের বিশিষ্ট অধ্যাপকের সম্মান লাভ করেছিলেন।
নীলাঞ্জনা দত্ত

নীলাঞ্জনা দত্ত হলেন একজন ভারতীয় বংশোদ্ভূত ব্রিটিশ গণিতবিদ। তাঁর বিষয় হচ্ছে "কোয়ান্টাম তথ্য তত্ত্ব"৷ কেম্ব্রিজ বিশ্ববিদ্যালয়ের "প্রায়োগিক গণিত এবং তাত্ত্বিক পদার্থবিজ্ঞান" বিভাগে তিনি এই বিষয়টিতে "রিডার" হিসাবে নিযুক্ত। এছাড়া তিনি পেম্ব্রক মহাবিদ্যালয়েরও একজন সভ্য।
তাঁর জন্ম হয়েছিল ভারত-এর পশ্চিমবঙ্গ রাজ্যে। কলকাতার যাদবপুর বিশ্ববিদ্যালয় থেকে তিনি স্নাতক ডিগ্রী লাভ করেন। তারপর সাহা নিউক্লিয়ার পদার্থবিজ্ঞান 
প্রতিষ্ঠান থেকে বিজ্ঞানে স্নাতকোত্তর অর্জন করেন। ১৯৯৫ সালে তিনি জুরিখ, ইটিএইচ্ছর থেকে ডক্টরেট ডিগ্রী লাভ করেন। জুর্গ ফ্রহলিখ এবং রুডল্ফ মর্ফের অধীনে তিনি সেই গবেষণাকার্য সম্পন্ন করেন। তাঁর গবেষণার বিষয় ছিল "কোয়ান্টাম পারিসাংখ্যিক বলবিদ্যা" এবং "কোয়ান্টাম হল প্রভাব"।
তাঁর কয়েকটি কর্মস্থল হচ্ছে –
২০০১ সালে তিনি কেম্ব্রিজ বিশ্ববিদ্যালয়ে গণিত বিভাগের একজন স্বীকৃত অধ্যাপক হন৷ তাছাড়া, নীলাঞ্জনা গুপ্তা পেম্ব্রোক মহাবিদ্যালয়েরও একজন সভ্য৷
কেম্ব্রিজে আসার পর, নীলাঞ্জনা দত্ত কোয়ান্টাম তথ্য তত্ত্বর গবেষণায় মনোনিবেশ করেন। এই ক্ষেত্রের "কোয়ান্টাম অবস্থা বদলিকরণ", "ওয়ান-শট কোয়ান্টাম তথ্য তত্ত্ব" , "কোয়ান্টাম তথ্য তত্ত্বে স্মৃতির প্রভাব'-এ'র মতো বিষয়ে তিনি ব্যাখ্যা প্রদান করেন। আর্টার একের্ট, জুর্গ ফ্রহলিখ, আলেক্সজেন্ডার হলেভো, রিচার্ড জোজসা, মেরি বেথ রুছমসকাই, আন্ড্রেস উইন্টার ইত্যাদি গবেষক-অধ্যাপক তাঁকে এইসমূহ গবেষণায় সহায়তা করেন।
হেমা শ্রীনিবাসন

হেমা শ্রীনিবাসন (জন্ম ১৯৫৯) হলেন একজন ভারতীয় গণিতজ্ঞ। তিনি পরিবর্তিত বীজগণিত এবং বীজগাণিতিক জ্যামিতিতে বিশেষজ্ঞা। ভারতীয় বংশোদ্ভূত এই গণিতবিদ মিসৌরী বিশ্ববিদ্যালয়ের গণিতের অধ্যাপনা করছেন৷
শ্রীনিবাসন ছিলেন ভারতীয় বিজ্ঞান প্রতিভার একজন বৃত্তিভোগী ছাত্রী (১৯৭৫)। তিনি বোম্বাই বিশ্ববিদ্যালয়ে শিক্ষাগ্রহণ করেছিলেন। ১৯৭৮ সালে এই শিক্ষাপ্রতিষ্ঠান থেকেই তিনি গণিতে ঘিবা পুরস্কার অর্জন করেছিলেন। তারপর ১৯৮২ সালে "ইন্ডিয়ানা ইউনিভার্সিটি ব্লুমিংটন" থেকে স্নাতক ডিগ্রী অর্জন করেন। ১৯৮৬ সালে ব্রান্ডেইস বিশ্ববিদ্যালয় থেকে ডক্টরেট ডিগ্রী লাভ করেন। তাঁর গবেষণামূলক প্রবন্ধটির ("Multiplicative Structures on Some Canonical Resolutions".) তত্ত্বাবধায়ক ছিলেন ডেভিড বুচ্ছবাউম৷ ১৯৮৬ সাল থেকে ১৯৮৮ সাল পর্যন্ত মিচিগান স্টেট বিশ্ববিদ্যালয়ে অতিথি উপদেষ্টা/নিরীক্ষক হিসাবে দায়িত্ব পালন করে তিনি ১৯৮৮-৮৯র সময়ে পারডু বিশ্ববিদ্যালয়ে গবেষণা সহযোগী অধ্যাপক হিসাবে কাজ করেন। ১৯৮৯ সালে শ্রীনিবাসন মিসৌরী বিশ্ববিদ্যালয়ে সহযোগী অধ্যাপক হিসাবে যোগদান করেন। মিসৌরীতে, তিনি ছজন ডক্তরেট শিক্ষার্থীকে তত্ত্বাবধান করেন। তিনি এখানে "অ্যাসোসিয়েসন ফর ওমেন ইন ম্যাথমেটিক্স"-এর শিক্ষক-উপদেষ্টা।
তাছাড়া, ২০১৮ সালের আমেরিকান গাণিতিক সমাজের সভ্যসমাজে তিনি অন্তর্ভুক্ত। তাঁকে বীজগণিত এবং বীজগাণিতিক জ্যামিতিতে অগ্রণী অবদানের জন্য এই স্থানে নির্বাচিত করা হয়৷
ভামা শ্রীনিবাসন

ভামা শ্রীনিবাসন (জন্ম ২২ এপ্রিল ১৯৩৫) হলেন একজন ভারতীয় গণিতজ্ঞ। তাঁকে সাধারণত জানা যায় "সসীম জোটের উপস্থাপনা তত্ত্ব"-এ অগ্রণী অবদানের জন্য৷ তাঁর অবদানসমূহকে নিউথার বক্ততার ১৯৯০ সালে সম্মানীত করা হয়৷ ১৯৮১ সাল থেকে ১৯৮৩ সাল পর্যন্ত তিনি "অ্যাসোসিয়েসন ফর ওমেন ইন ম্যাথমেটিক্স"-এর সভাপতি হিসাবে কর্মনির্বাহ করেন। 
তাঁর জন্ম হয়েছিল ভারত-এর মাদ্রাজে। তারপর তিনি মাদ্রাজ বিশ্ববিদ্যালয় থেকে ১৯৫৪ সালে কলাশাখাে স্নাতক ডিগ্রী অর্জন করে এবং ১৯৫৫ সালে বিজ্ঞান শাখাে স্নাতকোত্তর ডিগ্রী অর্জন করেন। গবেষণার জন্য পরবর্তী পর্যায়ে তিনি ইংল্যান্ডে গমন করেন। পরে শিক্ষা জীবন আরম্ভ করতে তিনি ইংল্যান্ডে থেকে যান৷ তিনি ১৯৬০ সাল থেকে ১৯৬৪ সাল পর্যন্ত কিলে বিশ্ববিদ্যালয়ে গণিতের একজন প্রবক্তা হিসাবে কাজ করেন। তারপর তিনি "ন্যাশনাল রিসার্চ কাউন্সিল অব কানাডা"র মাধ্যমে ব্রিটিশ কলম্বিয়া বিশ্ববিদ্যালয়ে পোষ্টডক্টরেটের বৃত্তি (১৯৬৫-৬৬) গ্রহণ করেন। তারপর তিনি ভারতে আসেন এবং রামানুজন গণিত প্রতিষ্ঠানে ১৯৬৬ সাল থেকে ১৯৭০ সাল পর্যন্ত শিক্ষাদান করেন।
তারপর শ্রীনিবাসন মার্কিন যুক্তরাষ্ট্রে গমন করেন এবং তার পরের দশকটি ক্লার্ক বিশ্ববিদ্যালয়ে সহযোগী অধ্যাপক হিসাবে অধ্যাপনা করেন। ১৯৭৭ সালে তিনি মার্কিন যুক্তরাষ্ট্রের একজন নাগরিক হয়ে পরে। সেই বছরে তিনি প্রিন্সটনস্থিত উচ্চতর অধ্যয়নের প্রতিষ্ঠানগুলির সদস্য হন৷ ১৯৮০ সালে তিনি ইলিনয়স বিশ্ববিদ্যালয়ে তাঁর সুদীর্ঘ অধ্যাপনার সময়ের আরম্ভ করেন। তিনি চিকাগোর সার্কল কম্পের গণিতের অধ্যাপক হিসাবে কার্যনির্বাহ করেন। ১৯৭৯ সালের জানুয়ারিতে তিনি আমেরিকান গাণিতিক সমাজে আদরণীয় ভাষণ প্রদান করেন। তিনি অতিথি অধ্যাপক হিসাবেও প্যারিস, জার্মানীর ইসেন বিশ্ববিদ্যালয়, সিডনি বিশ্ববিদ্যালয়, এবং জাপানের টোকিও বিজ্ঞান বিশ্ববিদ্যালয় ভ্রমণ করেন। তাছাড়া নিজক্ষেত্রের কয়েকটি পত্রিকার সম্পাদনার দায়িত্বেও তিনি জড়িত ছিলেন। তার মধ্যে: "প্রসিডিংস্ অব দ্য এএমএস" (১৯৮৩ সাল থেকে ১৯৮৭ সাল পর্যন্ত); "কমিউনিকেশনস ইন অ্যালজেব্রা" (১৯৭৮ সাল থেকে ১৯৮৪ সাল পর্যন্ত); "ম্যাথেমেটিকেল সার্ভেইস এন্ড মোনোগ্রাফস" (১৯৯১-১৯৯৩)। ১৯৯১ সাল থেকে ১৯৯৪ সাল পর্যন্ত তিনি আমেরিকান গাণিতিক সমাজর সম্পাদনা সমিতির সঙ্গে জড়িত ছিলেন।
সসীম শ্রেণীর গবেষণার জন্য শ্রীনিবাসন পোল ফঙ্গের সঙ্গে সহযোগিতা করেন। তাঁর এই কর্মকে লাজটিগে করা কোয়ান্টাম শ্রেণীর গবেষণার সঙ্গে জড়িত করা হয়েছে। ফলে গণিত এবং পদার্থ বিজ্ঞানের মধ্যে এক যোগসূত্র স্থাপিত হয়েছে।
রেণুকা রবিন্দ্রন

রেনুকা রবিন্দ্রন (née Rajagopalan) ভারতীয় বিজ্ঞান প্রতিষ্ঠানের প্রথম মহিলা ডিন ছিলেন।
তিনি চেন্নাইয়ের ভেপেরির প্রেজেন্টেশন কনভেন্টের একজন ছাত্রী ছিলেন। পরবর্তী পর্যায়ে তিনি চেন্নাইস্থিত উমেনস্ খ্রীষ্টিয়ান কলেজে শিক্ষাগ্রহণ করেন। ভারতীয় বিজ্ঞান প্রতিষ্ঠান থেকে প্রায়োগিক গণিতে তিনি ডক্টরেট ডিগ্রী লাভ করেন। পরে জার্মানীর "টেকনিকে হচ্ছকুলে আসেন" থেকে বায়ুগতিবিদ্যায় "ডক্টরেজিনিয়র" ডিগ্রী লাভ করেন। ১৯৬৭ সালে তিনি ভারতীয় বিজ্ঞান প্রতিষ্ঠানে অধ্যাপক এবং গণিত বিভাগের চেয়ারমেন হিসাবে যোগদান করেন। পরে তিনি এই প্রতিষ্ঠানটির ডিন হিসাবে কর্মনির্বাহ করেন। এরও পরে জার্মানীর কাইজেরলাউটার্ন বিশ্ববিদ্যালয়ের একাধিক শিক্ষাপ্রতিষ্ঠানে তিনি অতিথি অধ্যাপক হিসাবে নিমন্ত্রিত হন। তাঁর গবেষণার বিষয় হচ্ছে অরৈখিক তরঙ্গ এবং অ-নিউটনীয় তরল৷
অজিৎ ইকবাল সিং

অজিৎ ইকবাল সিং (জন্ম ১৯৪৩) হলেন একজন ভারতীয় গণিতবিদ৷ তাঁর বিশিষ্টতা হচ্ছে "কার্যকরী বিশ্লেষণ" এবং "হরাত্মক বিশ্লেষণ"।ভারতীয় বৈজ্ঞানিক এবং প্রযুক্তিবিদের শীর্ষতম অনুষ্ঠান "ভারতীয় জাতীয় বিজ্ঞান একাডেমী"র(INSA) তিনি একজন সভ্য। তিনি এলাহাবাদস্থিত "জাতীয় বিজ্ঞান একাডেমী, ভারত"-এরও একজন সদস্যা৷ 
অজিৎ ইকবাল সিং ইন্দ্রপ্রস্থ কলেজ থেকে ১৯৬৩ সালে গণিতে স্নাতক ডিগ্রী অর্জন করে, এবং একটা বিষয়ে দিল্লী বিশ্ববিদ্যালয় থেকে ১৯৬৫ সালেও স্নাতক ডিগ্রী অর্জন করেন। ১৯৬৯ সালে তিনি কেমব্রিজ বিশ্ববিদ্যালয় থেকে গণিতে ডক্টরেট ডিগ্রী অর্জন করেন। তাঁর গবেষণা-গ্রন্থের নাম ছিল "Contributions to the Theory of Linear Operators in Locally Convex Spaces"। তাঁর তত্ত্বাবধায়ক ছিলেন ফ্রাংক স্মিথিস সিং ১৯৬৬ সাল থেকে ১৯৬৯ সাল পর্যন্ত নিউহাম কলেজের একজন "কমনওয়েলথ বৃত্তিধারী" হিসাবে কেমব্রিজে উপস্থিত ছিলেন। 
স্নাতকোত্তর শিক্ষা সমাপ্ত করে উঠেই সিং ইন্দ্রপ্রস্থ কলেজে শিক্ষক হিসাবে যোগদান করেন। কেমব্রিজ থেকে ডক্টরেট ডিগ্রী লাভ করার পর, তিনি দিল্লীতে আসেন এবং হিন্দু কলেজে যোগদান করেন। তিনি গবেষণা ছাড়াও কার্যকরী বিশ্লেষণ এবং হরাত্মক বিশ্লেষণে শিক্ষাদান করেছিলেন। ১৯৭৪ সালে সিংকে দিল্লী বিশ্ববিদ্যালয়ের দক্ষিণ এলাকার গণিতের রিডার হিসাবে নিযুক্তি দেওয়া হয়৷ ১৯৮৪ সাল থেকে ১০০৮ সাল পর্যন্ত তিনি সেই স্থানে অধ্যাপনা করে যান৷ ২০০৮ সালে তিনি দিল্লীতে থাকা ভারতীয় পারিসাংখ্যিক প্রতিষ্ঠান-এর একজন অতিথি অধ্যাপকের দায়িত্ব গ্রহণ করেন। 
অজিৎ ইকবাল সিং "স্থানীয়ভাবে উত্তল স্থানে রৈখিক চল" (linear operators in locally convex spaces),"সংস্থিতি বৈজ্ঞানিক বীজগণিত" (Topological Algebra)কে ধরে হরাত্মক বিশ্লেষণ সম্পর্কিত একাধিক গবেষণায় জড়িত। 
অজিৎ সিংকে দিল্লী বিশ্ববিদ্যালয় "রায় বাহাদুর ব্রীজমোহন লাল সাহেব স্মারক স্বর্ণপদক" এবং "রবি কান্তা দেবী" পুরস্কার প্রদান করেন।
সুজাতা রামদোরাই

সুজাতা রামদোরাই (জন্ম-১৯৬২) হলেন একজন বীজগাণিতিক সংখ্যার তত্ত্ববিদ। তিনি পরিচিত ইয়াশাওয়া তত্ত্বে অগ্রণী অবদানের জন্য। তিনি কানাডার ব্রিটিশ কলম্বিয়া বিশ্ববিদ্যালয়ের গণিতের একজন অধ্যাপক আর "কানাডার গবেষণা পদ"-এরও অধিকারী। তিনি "টাটা ইনস্টিটিউট অব ফান্ডামেন্টাল রিসার্চ"-এর একজন ভূতপূর্ব অধ্যাপক ছিলেন।
ব্যাঙ্গালোরের সেন্ট জোসেফ কলেজ থেকে তিনি ১৯৮২ সালে বিজ্ঞান শাখায় স্নাতক ডিগ্রী অর্জন করেন। তারপর ১৯৮৫ সালে আন্নামলাই বিশ্ববিদ্যালয় থেকে স্নাতকোত্তর ডিগ্রী লাভ করেন। এরপর তিনি "টাটা ইনস্টিটিউট অব ফান্ডামেন্টাল রিসার্চ"-এ গবেষণা করতে যান। ১৯৯২ সালে তিনি রমন পরিমালার অধীনে গবেষণা শেষ করে ডক্টরেট ডিগ্রী অর্জন করেন। তাঁর গবেষণা-পুথির নাম ছিলেন "প্রকৃত পৃষ্ঠ এবং প্রকৃত জ্যামিতির উইট সমবায়"।
প্রথমে রামদোরাই "উপবৃত্তাকার বক্ররেখার চতুর্কণীয় রূপ এবং গাণিতিক জ্যামিতির বীজগাণিতিক তত্ত্ব"-এর ওপর কাজ করেন। সহযোগী জন এইস কোটস, ফুকায়া, কাজু্য়া কাটু, এবং ভেংকাজবের সাথে মিলে তিনি ইয়াশাওয়া তত্ত্বের মূল ধারণাটির এক বিনিময়শূন্য পদ্ধতি নির্ণয় করেন। তাঁদের এই কর্মের ভিত্তিতেই বিষয়টির ভিত্তিটি নির্ভর করেছে। ইয়াশাওয়া তত্ত্বের মূলটি জাপানী গণিতজ্ঞ কেনকিসি ইয়াশাওয়ার অবদান। 
তিনি পুণেস্থিত ভারতীয় বিজ্ঞান শিক্ষা এবং গবেষণায় একটা সহকারী অধ্যাপকের পদ অলঙ্কৃত করেন। 
স্বামী শ্রীনিবাসন রামদোরাই এবং ভারতীয় গণিত-বিষয়ক লেখক ভি.এস. শাস্ত্রীর সাথে মিলে তিনি অন্ধ্রপ্রদেশের চিট্টিরে "রামানুজন গণিত উদ্যান"-এ আর্থিক সহযোগিতা প্রদান করেন এবং সেইটির স্থাপনায় আংশিকভাবে জড়িত হয়ে পড়েন। সেই উদ্যানটি ভারতীয় গণিতে শ্রদ্ধা জানানোর সাথে প্রখ্যাত ভারতীয় গণিতজ্ঞ শ্রীনিবাস রামানুজনের প্রতিসূত্রর্গিত। তিনি অনেকগুলি আন্তঃরাষ্ট্রীয় গবেষণা প্রতিষ্ঠান যেমন – "উচ্চতর গবেষণার প্রচারের ইন্দো-ফরাসি কেন্দ্র", "বাঁফ আন্তরাষ্ট্রীয় গবেষণা কেন্দ্র" ইত্যাদি। ২০০৭ সাল থেকে ২০০৯ সাল পর্যন্ত তিনি রাষ্ট্রীয় জ্ঞান সমিতির একজন সদস্য ছিলেন। তিনি বর্তমান প্রধানমন্ত্রীর বৈজ্ঞানিক উপদেষ্টা সমিতির একজন সদস্য (২০০৯ সাল থেকে)। সাথে রাষ্ট্রীয় উদ্ভাবন পরিষদেরও একজন সদস্যা। গণিত সোরার উপদেষ্টা মন্ডলীরও তিনি একজন সদস্যা। 
আইসিটিপি রামানুজন পুরস্কার লাভ করা তিনি প্রথম ভারতীয় গণিতজ্ঞ। সেই সম্মান তিনি লাভ করেন ২০০৬ সালে। এরও পরে তিনি ২০০৪ সালে শান্তিস্বরূপ ভাটনাগর পুরস্কার (বৈজ্ঞানিক ক্ষেত্রে ভারত সরকারের সর্বোচ্চ সম্মান) লাভ করেন। 
২০২০ সালে কানাডার গাণিতিক সমাজ সুজাতা রামদোরাইকে"ক্ৰেইজার-নেলসন পুরস্কার"-এ সম্মানীত করার কথা ঘোষণা করে। গণিতের জগতে অগ্রগণ্য বিশেষ অবদানের জন্য তিনি এই পুরস্কারটির জন্য মনোনীত হন। ২০২০ সালের ৫-৮ জুন অটোয়ার অন্টোরিয়োতে হওয়া অনুষ্ঠানে সুজাতা রামদোরাই এই উল্লেখযোগ্য পুরস্কারটি গ্ৰহণ করে এক বক্তৃতাও প্ৰদান করবেন।
নীনা গুপ্তা (গণিতবিদ)

নীনা গুপ্তা (জন্ম:২৪ নভেম্বর ১৯৮৪) একজন ভারতীয় গণিতজ্ঞ। তিনি বর্তমান কলকাতায় অবস্থিত ইন্ডিয়ান স্ট্যাটিস্টিক্যাল ইনস্টিটিউটের পরিসংখ্যান এবং গণিত বিভাগের সহযোগী অধ্যাপক। তাঁর গবেষণার মুখ্য ক্ষেত্র হচ্ছে আবর্তনীয় বীজগণিত এবং রূপান্তরিে বীজগাণিতিক জ্যামিতি। এর আগে তিনি ইন্ডিয়ান স্ট্যাটিস্টিক্যাল ইনস্টিটিউটের অনাবাসিক বিজ্ঞানী এবং টাটা মৌলিক গবেষণা প্রতিষ্ঠানের অনাবাসিক ফেলো ছিলেন। ২০১৯ সালে তিনি গণিতশাস্ত্রে অগ্রণী অবদানের স্বীকৃতিস্বরূপ ভারতের বিজ্ঞান এবং প্রযুক্তিবিদ্যার ক্ষেত্রের সর্বোচ্চ সম্মান শান্তিস্বরূপ ভাটনাগর পুরস্কার লাভ করেছিলেন। ৩৫ বছর বয়সে শান্তিস্বরূপ ভাটনাগর পুরস্কার লাভ করা নীনা গুপ্তা কনিষ্ঠতম ব্যক্তি। 
১৯৮৪ সালের ২৪শে নভেম্বর তারিখে নীনা গুপ্তার জন্ম হয়েছিল। তিনি ২০০৬ সালে পশ্চিমবঙ্গের বেথুন কলেজ থেকে গণিত বিষয়ে সম্মানসহ স্নাতক ডিগ্রী লাভ করেন। তার দুবছর পর ২০০৮ সালে কলকাতায় অবস্থিত ইন্ডিয়ান স্ট্যাটিস্টিক্যাল ইনস্টিটিউট থেকে গণিতশাস্ত্রে স্নাতকোত্তর ডিগ্রী এমম্যাথ লাভ করেন। পরে এর থেকে তিনি অধ্যাপক অমর্ত্য কুমার দত্তের তত্ত্বাবধানে ২০১১ সালে বীজগাণিতিক জ্যামিতির ওপরে গবেষণা করে পিএইচডি ডিগ্রী লাভ করেন। তাঁর গবেষণামূলক প্রবন্ধটির শিরোনাম ছিল – "সাম রেজাল্টস অন লরেন্ট পলিনোমিয়াল ফাইব্রেশনস অ্যান্ড কোয়াসি এ* অ্যালজেব্রাস" তিনি ২০০৮ সালের সেপ্টেম্বর মাস থেকে ২০১২ সালের ফেব্রুয়ারি মাস অব্দি ইন্ডিয়ান স্ট্যাটিস্টিক্যাল ইনস্টিটিউটের ডঃ শ্যামা প্রসাদ মুখার্জী গবেষণা ফেলো ছিলেন। তারপর তিনি ২০১২ সালের ফেব্রুয়ারি মাস থেকে এপ্রিল মাস অব্দি এখানকার অনাবাসিক বিজ্ঞানী হিসাবে কর্মরত ছিলেন। একইবছরের মে মাস থেকে ডিসেম্বর অব্দি তিনি টাটা মৌলিক গবেষণা প্রতিষ্ঠান-এর অনাবাসিক বিজ্ঞানী ছিলেন। তারপর তিনি ২০১২ সালের ডিসেম্বর থেকে ২০১৪ সালের জুন মাস অব্দি কলকাতার ইন্ডিয়ান স্ট্যাটিস্টিক্যাল ইনস্টিটিউটের 'ইন্সপায়ার' অনুষদ ছিলেন। বর্তমানে তিনি কলকাতায় অবস্থিত ইন্ডিয়ান স্ট্যাটিস্টিক্যাল ইনস্টিটিউটের পরিসংখ্যান এবং গণিত বিভাগের সহযোগী অধ্যাপক হিসাবে কর্মরত অবস্থায় আছেন।
তিনি গণিতের অন্যতম জটিল জারিস্কীর বিশেষ বাতিলকরণ সমস্যার ধণাত্মক বৈশিষ্ট্য ক্ষেত্রের বিপরীত উদাহরণ দেওয়ার জন্য ২০১৪ সালে ভারতীয় জাতীয় বিজ্ঞান একাডেমীর যুব বিজ্ঞানী পুরস্কার লাভ করেছিলেন। এর সাথে তিনি ২০১৩ সালে টাটা মৌলিক গবেষণা প্রতিষ্ঠানের প্রাক্তন ছাত্র সংস্থার প্রদান করা প্রথম সরস্বতী কৌশিক পদক লাভ করেছিলেন।
গণিতর ক্ষেত্রে অগ্রণী অবদানের জন্য তিনি বহু পুরস্কার এবং সম্মান লাভ করেছেন। সেগুলির উল্লেখযোগ্যসমূহ হল:
বাখুন্ডা রেলওয়ে স্টেশন

বাখুন্ডা রেলওয়ে স্টেশন বাংলাদেশের ঢাকা বিভাগের ফরিদপুর জেলার একটি রেলওয়ে স্টেশন।
রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেয় ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবী ও পদ্মা সেতু নির্মাণের পরিপ্রেক্ষিতে সরকার ২০১০ সালে রাজবাড়ী থেকে ফরিদপুর রেলওয়ে স্টেশন পর্যন্ত পুননির্মাণ কাজ শুরু হয়। ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ। তারপর ফরিদপুর স্টেশন থেকে ভাঙ্গা পর্যন্ত পুননির্মাণ কাজ শেষ হয় ২০১৯ সালে। ফরিদপুর-ভাঙ্গা রেললাইনের স্টেশন হিসেবে বাখুন্ডা রেলওয়ে স্টেশন তৈরি করা হয়।
বাখুন্ডা রেলওয়ে স্টেশন দিয়ে রাজবাড়ী এক্সপ্রেস চলাচল করে।
হিস্টোরিয়া (সংবাদপত্র)

হিস্টোরিয়া হ'ল ফরাসি মাসিক পত্রিকা যা ইতিহাসের বিষয়গুলিতে নিবেদিত।
হিস্টোরিয়া তৈরি করেছিলেন প্রাক্তন বই বিক্রয়কারী জুলস ট্যাল্যান্ডিয়ার, যিনি এটির সম্পাদক । ১৯০৮ সালে অ্যাডভেঞ্চার গল্পের সমন্বয়ে "লিসেজ-মোই" ম্যাগাজিন শুরু করুন। ১৯০৮ সালের ডিসেম্বরে হিস্টোরিয়াকে "লিসেজ-মোইয়ের" ঐ"তিহাসিক" প্রতিরূপ হিসাবে তৈরি করা হয়েছিল। ম্যাগাজিনটি ১৯৩৭ থেকে ১৯৪৫ পর্যন্ত প্রকাশ করা বন্ধ ছিল।
ম্যাগাজিনটি ১৯৪৬ সালে জুলস ট্যাল্যান্ডিয়ার নাতি মরিস ডুমোনসেল পুনরায় চালু করেছিলেন। ১৯৫৫ সালে, ম্যাগাজিনটি তার বর্তমান শিরোনাম গ্রহণ করে। 
১৯৯৯ সালে, লে পয়েন্ট গ্রুপটি হিস্টোরিয়া ম্যাগাজিন সহ ট্যাল্যান্ডিয়ার সংস্করণ কিনে। ট্যাল্যান্ডিয়ার সংস্করণগুলি তখন খণ্ডিত হয়ে যায় এবং হিস্টোরিয়া সোফিয়া পাবলিকেশন গোষ্ঠীর একটি অংশে পরিণত হয়। সোফিয়া প্রকাশনা ২০১৪ সালে মারিয়ানের সাবেক সভাপতি মাউরিস এসজাফরিন এর কাছে এটি বিক্রি করে।
জুন ২০১৬ সালে, সোফিয়া পাবলিকেশনস পেরড্রিয়েল গোষ্ঠীতে বিক্রি হয়। 
ডিসেম্বর ২০১৭ সালে রেনল্ট তার ব্র্যান্ডের সংযুক্ত গাড়ির জন্য সামগ্রী তৈরি করার উদ্দেশ্যে, ৪০% সোফিয়া পাবলিকেশন কিনে।
ওজমান সিরগুড

ওসমান সোয়াকুত (জন্ম : ১ জানুয়ারী ১৯৫৭), তার অভিনয়ের নাম ওজমান সিরগুড দ্বারা বেশি পরিচিত তিনি তুর্কি এবং পূর্ব ইউরোপীয় ঐ তিহ্যের একজন আমেরিকান অভিনেতা।
ওজমান সিরগুড একজন প্রতিষ্ঠিত অভিনেতা যিনি আটলান্টিকের দু'দিকে ফিল্ম এবং টেলিভিশন প্রকল্পে কাজ করেন। তার জন্মস্থান তুরস্কের এক খ্যাতিমান ওজমান ক্যালিফোর্নিয়ার লস অ্যাঞ্জেলেসে নিজের বাড়ি করেন। ওজমানের ১৭ বছরের অভিনয় জীবন তিনটি মহাদেশজুড়ে বিস্তৃত।
ওজমান তুরস্কের আঙ্কারায় ওসমান সোয়াকুট হিসাবে জন্মগ্রহণ করেছিলেন। তার বংশগত ঐতিহ্যে মায়ের পাশে পূর্ব ইউরোপীয় শিকড় এবং তার বাবার কাছ থেকে ক্রিমিয়ান অন্তর্ভুক্ত রয়েছে। তিনি ফ্র্যাঙ্কফুর্ট ইন্টারন্যাশনাল স্কুল, টেড আঙ্কার কলেজ ফাউন্ডেশন স্কুলগুলিতে পড়াশোনা করেছেন এবং মধ্য প্রাচ্যের প্রযুক্তি বিশ্ববিদ্যালয় থেকে স্নাতক ডিগ্রি অর্জন করেছেন।
তিনি ১৯৮৪ সালে ক্যালিফোর্নিয়ায় চলে আসেন এবং ১৯৮৯ সালে তাঁর অভিনয় জীবন শুরু করেন। ২০০১ সালে, তিনি বেভারলি হিলস প্লেহাউসে মিল্টন ক্যাটসেলাস থেকে প্রশিক্ষণ গ্রহণ শুরু করেছিলেন, ২০০৮ সালে মিল্টনের মৃত্যুর আগ পর্যন্ত অভিনয় অব্যাহত রেখেছিলেন।
ওসমান লস অ্যাঞ্জেলেসে অভিনেতা হিসাবে দ্রুত সাফল্য পেয়েছিলেন এবং "চার্ম্ড", "এলিয়াস", "দ্য বোল্ড অ্যান্ড দ্য বিউটিফুল", "দ্য হট চিক", "আর্ট স্কুল কনফিডেন্টিয়াসহ আরও" কয়েকটি প্রযোজনায় অভিনয় করেছেন।
২০০৭ সালে তুর্কি বাজারের জন্য আবিষ্কার করা, ওজমান টিভি নাটক "আইকি ইয়াবাঞ্চিতে" প্রধান ভূমিকা নিয়ে ইস্তাম্বুলে গিয়েছিলেন। দ্রুত দক্ষ দক্ষ অভিনেতা হিসাবে খ্যাতি অর্জন করার পরে, তিনি "পার্স নারকোটার" এবং "আদনালিতে" আরও বড় ভূমিকা পালন করেন "ı"
২০০৯-এ, তিনি দীর্ঘ। টি চলমান টিভি অ্যাকশন নাটক "কর্টলার ভাদিসি পুসুতে" তিনটি মরসুমে অভিনয় করেছিলেন তিনি "সুইভ" এবং মারাত্মক অরন ফিলার হিসাবে অভিনয় করেছিলেন। ২০১৪ সালে, তিনি ইবনে আরাবি চরিত্রে "" অভিনয় করেছিলেন। "" ধারাবাহিকে তার অভিনয় খুব সফল ভূমিকা রেখেছিলো। ২০১৬ সালে তিনি ডেপু হিসাবে ক্রিশ্চিয়ান বেলের বিপরীতে গভঃ টেরি জর্জ পরিচালিত মহাকাব্য নাটক "দ্য প্রমিজে" মাজহার নামে অভিনয় করেছিলেন।
ওজমানের অনুসরণে ইউরোপ, উত্তর আফ্রিকা এবং মধ্য প্রাচ্যে জুড়ে রয়েছে একটি বৃহত ফ্যান বেস।
দক্ষিন নরপতি

দক্ষিণ নরপতি ( ইংরেজি- dokkhin Naraphati) বাংলাদেশের সিলেট বিভাগের হবিগঞ্জ জেলার চুনারুঘাট উপজেলার ৬নং চুনারুঘাট ইউনিয়ন পরিষদের একটি গ্রাম।
সিলেট বিভাগের হবিগঞ্জ জেলার চুনারুঘাট উপজেলার ৬নং চুনারুঘাট ইউনিয়নে এই গ্রাম টি অবস্থিত।
দঃ নরপতির পূর্ব দিক দিয়ে বয়ে গেছে খোয়াই নদী এবং এর উত্তরপূর্ব দিকে রয়েছে সিপাহসালার সৈয়দ নাসির উদ্দীন (রঃ) সহ ১৪০ আউলিয়ার পূন্যভূমি মুড়ারবন্দ।
মুক্তিযুদ্ধে দ নরপতি গ্রাম ৪নং সেক্টরের অধীনে ছিল। এই অঞ্চলের সেক্টর কমান্ডার ছিলেন মেজর কমান্ডার (অবঃ) সি আর দত্ত (বীরউত্তম)।
নরপতি গ্রামের পূর্বদিক দিয়ে খোয়াই নদি বয়েগেছে।
__নির্ঘণ্ট__
টাওয়ার সেতু

টাওয়ার সেতু হল একটি সমন্বিত চলমান ও ঝুলন্ত সেতু, যা ১৮৮৬ থেকে ১৮৯৪ সালে নির্মাণ করা হয়ছিল।সেতুটি টাওয়ার অব লন্ডনের কাছে টেম্‌স নদী পার করে। ব্রিজ হাউজ এস্টেটস কর্তৃক রক্ষনাবেক্ষনকৃত ও মালিকানাধীন ৫টি সেতুর মধ্যে টাওয়ার সেতু একটি।
শান্তি হিরানন্দ

শান্তি হিরানন্দ একজন ভারতীয় কণ্ঠশিল্পী, শাস্ত্রীয় সংগীতশিল্পী এবং লেখক, গজল গায়ক হিসাবে তাঁর দক্ষতার জন্য খ্যাতিমান। তিনি "দ্য স্টোরি অফ মাই আম্মি", প্রখ্যাত গজল সংগীতশিল্পী বেগম আক্তারের জীবনী রচনা করেন। 
ভারতের উত্তর প্রদেশ রাজ্যের লখনউতে অবস্থিত একটি ব্যবসায়িক পরিবারে জন্মগ্রহণ করেন হিরানন্দ লখনৌর মিউজিক কলেজে পড়াশোনা করেছিলেন এবং পরে লাহোরে চলে যান, যখন তার বাবা তার ব্যবসাটি শহরে স্থানান্তরিত করেন। তার প্রথম সংগীতের অভিনয় ১৯৪৭ সালে লাহোরে ছিলেন এবং রামপুরের ওস্তাদ আইজাজ হুসেন খানের নেতৃত্বে লখনৌতে তাঁর সংগীতের প্রশিক্ষণ চালিয়ে যান, যখন তার পরিবার ভারত বিভাগের পরে ভারতে ফিরেছিল। ১৯৫৭ সালে তিনি বেগম আখতারের অধীনে থুমরি, দাদ্রা ও গজল প্রশিক্ষণের প্রশিক্ষণ শুরু করেন এবং ১৯ ১৯৭৪ সালে আখতারের মৃত্যু অবধি এই সম্পর্ক চলতে থাকে; সম্পর্কের কাহিনীটি হিরানন্দের আখতার, "বেগম আক্তার: দ্য স্টোরি অফ মাই আম্মি" বইয়ে নথিভুক্ত রয়েছে, ২০০৫ সালে প্রকাশিত। 
২০০ সালে ভারত সরকার তাকে পদ্মশীর চতুর্থ সর্বোচ্চ বেসামরিক সম্মান দিয়েছিল, হিন্দুস্তানী সংগীতে তার অবদানের জন্য। তার কিছু উপস্থাপনা সংকলিত হয়েছে এবং একটি অডিও সিডি হিসাবে প্রকাশিত হয়েছে, সঙ্গীত আজকের দ্বারা "প্রকাশের প্রেম" । হিরানন্দ লুসনকোতে বাস করেন এবং গায়কের স্মৃতিতে লখনউয়ের "আখতারের" বাড়িটিকে একটি যাদুঘরে রূপান্তরিত করতে "বেগম আক্তার অ্যাডমিরারের গ্রুপের" (বিএএজি ট্রাস্ট) প্রচেষ্টার সাথে জড়িত।
অমৃতা কাক

অমৃতা কাক হলেন একজন বলিউড সংগীতশিল্পী ।যিনি বহু বলিউড চলচ্চিত্রের জন্য সংগীত করেছেন। তিনি ভারতীয় রাজনীতিবিদ বীনা ককের মেয়ে। অভিনেতা সালমান খান চলচ্চিত্রগুলির জন্য তিনি বেশিরভাগ গানও গেয়েছেন।
তিনি "মৈন প্যায়ার কিউন কিয়ার" জাস্ট চিল গানের গায়ক ছিলেন। এবং তিনি ভারতীয় শাস্ত্রীয় সংগীতের প্রশিক্ষণও পেয়েছেন দেহরক্ষী চলচ্চিত্র জন্য। 
অমৃতার মা হলেন বিনা কাক, একজন ভারতীয় রাজনীতিবিদ। তার এক ভাই, অঙ্কুর কাক এবং রাখি ভাই যিনি ভারতীয় অভিনেতা সালমান খান, ২৯ মে ২০১০ তারিখে অমৃতা রিজু ঝুনঝুনওয়ালার সাথে বিবাহ বন্ধনে আবদ্ধ হন।
ফটোডিসিন্টিগ্রেশন

ফটোডিসিন্টিগ্রেশন (ফটোট্রান্সমিটেশন হিসেবেও পরিচিত) একটি পারমাণবিক প্রক্রিয়া যেখানে একটি আণবিক নিউক্লিয়াস একটি উচ্চ-শক্তির গামা রশ্মি গ্রহণ করে উত্তেজিত হয় এবং তাৎক্ষণিকভাবে একটি অতিপারমানবিক কণা নির্গত করার মাধ্যমে ক্ষয়প্রাপ্ত হয়। আগত গামা রশ্মি, নিউক্লিয়াসের বাইরে এক বা একাধিক নিউট্রন, প্রোটন বা একটি আলফা কণাকে কার্যকরভাবে আঘাত করে। প্রতিক্রিয়াগুলিকে যথাক্রমে, (γ, n), (γ, p) এবং (γ, α) বলা হয়।
পারমাণবিক নিউক্লিয়াস লোহার চেয়ে হালকা হলে ফটোডিজিনগ্রেশন এন্ডোথারমিক (শক্তি শোষক) এবং কখনও কখনও লোহার চেয়ে ভারী হলে তা এক্সোথারমিক (শক্তি মোচক) হয়। সুপারনোভায় পি-প্রক্রিয়ায় উৎপন্ন, অন্তত:পক্ষে কিছু ভারী, প্রোটন সমৃদ্ধ উপাদানের কেন্দ্রীন সংশ্লেষের জন্য ফটোডিসিন্টিগ্রেশনই দায়ী। এর ফলে লোহা আরো ভারী উপাদানে সংশ্লেষীত হয়।
২.২২ formula_1বা আরও বেশি শক্তি বাহি একটি ফোটন ডিউটিরিয়ামের একটি পরমাণুকে ফটোডিসিন্টিগ্রেট করতে পারে:
প্রোটন-নিউট্রন ভর পার্থক্য পরিমাপ করতে জেমস চ্যাডউইক এবং মরিস গোল্ডহবার এই প্রক্রিয়াটি ব্যবহার করেন। এই পরীক্ষাটি প্রমাণ করে যে নিউট্রন কোনও প্রোটন এবং ইলেকট্রনের নিবদ্ধ দ্বশা নয়, যেমনটি আর্নেস্ট রাদারফোর্ড কর্তৃক প্রস্তাবিত হয়।
১.৬৭ formula_1 বা আরও বেশি শক্তি বাহি একটি ফোটন বেরিলিয়াম-৯ (প্রাকৃতিক বেরিলিয়ামের ১০০%, এর একমাত্র স্থিতিশীল আইসোটোপ) এর একটি পরমাণুকে ফটোডিসিন্টিগ্রেট করতে পারে:
অ্যান্টিমনি-১২৪, বেরিলিয়ামের সাথে একজোট হয়ে পরীক্ষাগার নিউট্রনের এবং প্রারম্ভিক নিউট্রনের উৎস তৈরী করে। অ্যান্টিমনি-১২৪ (অর্ধায়ু ৬০.২০ দিন) β এবং ১.৬৯০ formula_1 গামা রশ্মি (এছাড়াও ০.৬০২ formula_1 এবং ০.৬৪৫ থেকে ২.০৯০ formula_1 পর্যন্ত ৯ টি ক্ষীণ নির্গমন) নির্গত করে স্থিতিশীল টেলুরিয়াম-১২৪ এ পরিণত হয়। অ্যান্টিমনি-১২৪ কর্তৃক নির্গত গামা রশ্মি, বেরিলিয়াম-৯ কে দুটি আলফা কণা এবং গড়ে ২৪ formula_6 গতিশক্তি সম্পন্ন একটি নিউট্রনে নিউট্রনের শক্তি মধ্যবর্তী নিউট্রন বিভক্ত করে থাকে।
অন্যান্য আইসোটোপগুলিতে ফটোনিউট্রন উৎপাদনের জন্য ১৮.৭২ (কার্বন-১২ এর জন্য) formula_1 পর্যন্ত প্রান্তিক মান বিদ্যমান।
খুব বড় তারার বিস্ফোরণে (২৫০ বা ততোধিক সৌর ভর), ফটোডিসিন্টিগ্রেশন সুপারনোভার একটি প্রধান কারণ। নক্ষত্রটি যখন তার জীবনের শেষ পর্যায়ে পৌঁছে যায়, তখন এটি এমন তাপ ও চাপ সম্পন্ন হয় যেখানে ফটোডিসিন্টিগ্রেশনের শক্তি-শোষণকারী প্রভাব অস্থায়ীভাবে তারার কেন্দ্রের চাপ এবং তাপ হ্রাস করে। এর ফলে কেন্দ্রটির পতন শুরু হয় কেননা এখানে ফটোডিসিন্টিগ্রেশন শক্তি শোষণ করে নেয় এবং এই সঙ্কুচিত কেন্দ্রটি একটি ব্ল্যাকহোলে পরিণত হতে থাকে। ভরের একটি অংশ আপেক্ষিক জেট আকারে বেরিয়ে যায়, যা সম্ভবত মহাবিশ্বে প্রথম ধাতুগুলিকে "সিঁচন (স্প্রে)" করেছিল।
ফটোফিশন একটি অনুরূপ তবে স্বতন্ত্র প্রক্রিয়া যেখানে একটি নিউক্লিয়াস, গামা রশ্মি শোষণ করে নিউক্লীয় বিভাজনের মাধ্যমে বিভাজিত হয়ে যায় (প্রায় সমান ভর বিশিষ্ট দু'ভাগে বিভক্ত হয়ে যায়)।
নিতিয়া আনন্দ

নিতিয়া আনন্দ (জন্ম: ১ জানুয়ারী ১৯২৫ ব্রিটিশ ভারতের লাইলপুরে জন্মগ্রহণ করেছেন) একজন বিজ্ঞানী যিনি লখনউয়ের সেন্ট্রাল ড্রাগ গবেষণা প্রতিষ্ঠানের পরিচালক ছিলেন বেশ কয়েক বছর ধরে। ২০০৫ সালে, ভারতীয় ফার্মাকোপোইয়া কমিশন (আইপিসি) তাকে তার বৈজ্ঞানিক কমিটির চেয়ারম্যান নিযুক্ত করেছিল। ২০১২ সালে, তিনি ভারত সরকার পদ্মশ্রী পুরস্কার পেয়েছিলেন। 
আনন্দ বর্তমানে র‌্যানব্যাক্সি সায়েন্স ফাউন্ডেশনের (আরএসএফ) চেয়ারম্যান।
অরুল শঙ্কর

অরুল শঙ্কর টরন্টো ইউনিভার্সিটির এক ভারতীয় গণিতবিদ যা সংখ্যার তত্ত্বের বিশেষজ্ঞ আরও নির্দিষ্টভাবে, গাণিতিক পরিসংখ্যান মতবাদ দিয়েছেন। তিনি ২০১২ সালে মঞ্জুল ভার্গবের অধীনে প্রিন্সটন বিশ্ববিদ্যালয় থেকে পিএইচডি অর্জন করেন। শঙ্কর তাঁর কাজের জন্য সুপরিচিত, মঞ্জুল ভার্গবের সাথে নিঃশর্তভাবে প্রতিষ্ঠিত করেছিলেন যে নিরপেক্ষ উচ্চতার দ্বারা আদেশের সময় উপবৃত্তাকার বক্রের গড় র‌্যাঙ্কটি আবদ্ধ থাকে formula_1 এবং formula_2 যথাক্রমে।
২০১৮ সালে তাকে স্লোয়ান রিসার্চ ফেলোশিপ প্রদান করা হয়েছিল, গণিতবিদদের কাছে উপলব্ধ এক প্রথম মর্যাদাপূর্ণ ক্যারিয়ার গবেষণা ফেলোশিপ।
কালবী আবিদ

মাওলানা সৈয়দ কালবী আবিদ নাকভি (مولانا سيد كلب عابد نقوى) একজন পণ্ডিত ব্যক্তি লক্ষ্ণৌ , ভারতে থাকতেন। তাঁর পিতা সৈয়দ কালবে হুসেন এবং দাদা সৈয়দ আকা হাসান । তাঁর পুত্র সৈয়দ কালবে জাওয়াদও একজন পণ্ডিত এবং ভারতের লক্ষ্ণৌতে শিয়া জনসংখ্যার প্রধান। ১৯৮৬ সালে একটি মজলিস পড়তে যাওয়ার সময় গাড়ি দুর্ঘটনার সাথে জড়িত হয়ে তিনি মারা যান। তিনি সর্বস্তরের এবং বিভিন্ন ধর্মের লোকদের কাছ থেকে সম্মান অর্জন করেছিলেন। তাঁর মৃত্যুতে লখনউয়ের অন্যতম বৃহত্তম শোক সমাবেশের আহ্বান জানানো হয়েছিল। ধর্মকে বোঝার ক্ষেত্রে তাঁর শ্রেষ্ঠত্বের জন্য তাঁকে সমস্ত ধর্মের লোকেরা অত্যন্ত সম্মানিত করেছিলেন। ১৯৮৬ সালে তিনি ইমামবাড়া ঘুফরান মা'আব-এ তাঁর শেষ ১০ সেট মজলিস পড়েন যার শিরোনাম ছিল "মজলিস-এ-আজিম"।
বেগম জাফর আলি

বেগম জাফর আলি (বিবাহের আগের নাম: সাহেবজাদি সৈয়দা ফাতিমা) কাশ্মীরের প্রথম নারী হিসেবে ম্যাট্রিকুলেশন পাস করেন এবং পরবর্তীতে কাশ্মীরের স্কুলগুলোর পরিদর্শক হিসেবে নিযুক্ত হন। তিনি ছিলেন একজন শিক্ষাবিদ, নারী স্বাধীনতা আন্দোলনের একজন সক্রিয় কর্মী, শিক্ষা বিভাগের উপ-পরিচালক এবং পরবর্তীতে ভারতের জম্মু ও কাশ্মীর রাজ্যের বিধায়ক। তিনি অল ইন্ডিয়া উইমেন্স কনফারেন্সের কার্যক্রমের সঙ্গে যুক্ত ছিলেন এবং ভারত ভাগের আগে তিনি সংগঠনটির সম্পাদক পদে দায়িত্ব পালন করছেন। কিন্তু মোহাম্মদ আলী জিন্নাহ ও তাঁর বোন ফাতিমা জিন্নাহ যখন কাশ্মীরে আসেন তখন জাফরের পরিবারে আপ্যায়নের ব্যবস্থা করা হয়; এবং এ সুবাদে বেগম আলি তাঁদের সাথে সাক্ষাতের সুযোগ পান। এটি তাঁকে প্রভাবিত করেছিল এবং তিনি স্বাধীনতা পূর্ব ভারতে নারী স্বাধীনতার আন্দোলনে তাঁর প্রচেষ্টা কেন্দ্রীভূত করার জন্য অল ইন্ডিয়া উইমেন্স কনফারেন্স ত্যাগ করেছিলেন।
বেগম জাফর আলি ১৯০১ সালে জন্মগ্রহণ করেন। তাঁর বাবা খান বাহাদুর আগা সৈয়দ হুসাইন ঠাকুর কাশ্মীরের মহারাজ হরি সিংহের শাসনামলে স্বরাষ্ট্র ও বিচারমন্ত্রী হিসাবে দায়িত্ব পালন করতেন।<ref name="libasapp.pakkapapita.com/?p=5452"></ref> 
বেগম আলি ১৯২৫ সালে গার্লস মিশন হাই স্কুলে (বর্তমান নাম: মলিনসন গার্লস স্কুল) শিক্ষকতার মাধ্যমে তাঁর কর্মজীবন শুরু করেছিলেন। নারী অধিকারের ব্যাপারে আপোসহীন এই মহিলা উপত্যকায় মেয়েদের শিক্ষার বিষয়ে সচেতনতা বৃদ্ধির জন্য মানুষের ঘরে ঘরে গিয়ে শিক্ষার মাধ্যমে নারীর ক্ষমতায়নের ব্যাপারে বুঝিয়ে বলতেন। বিভিন্ন অনুষ্ঠানে তাঁর রাখা বক্তব্যগুলো, যেসব মহিলারা নিজের মেয়েদের স্কুলে পাঠানো শুরু করেছিল তাদের ব্যাপকভাবে অনুপ্রাণিত করত। বেগম কাশ্মীরে বসবাসকারী এক সম্ভ্রান্ত আফগান পরিবারের ছেলে আগা জাফফার আলী কিজিলবাশের সাথে বিবাহবন্ধনে আবদ্ধ হন। এই দম্পতির তিন পুত্র ছিল। বড় ছেলে আগা নাসির আলী-আইএএস, ছিলেন সরকারি চাকুরিজীবী। তিনি ১৯৭৭ সালে ভারতের শ্রমসচিব হিসাবে অবসর গ্রহণ করেন। দ্বিতীয় ছেলে আগা শওকত আলী যিনি ১৯৪৭ সালে ভারত ভাগের সময় পাকিস্তানের সিভিল সার্ভিসে যোগ দিয়েছিলেন। বেগমের কনিষ্ঠ পুত্র আগা আশরাফ আলী ছিলেন একজন শিক্ষাবিদ যিনি জম্মু ও কাশ্মীরের উচ্চশিক্ষা বিষয়ক কমিশনার হিসাবে অবসরে যান। তাঁর নাতি এবং প্রখ্যাত কাশ্মীরি-আমেরিকান কবি আগা শহীদ আলী রচিত "দ্য ওয়েল্ড স্যুট: দ্য কালেক্টেড পোয়েম" কবিতা সংকলনে তাঁর স্মরণে একটি কবিতা রয়েছে। 
১৯৮৭ সালে ভারত সরকার তাঁকে ভারতের চতুর্থ সর্বোচ্চ বেসামরিক পদক পদ্মশ্রীতে ভূষিত করে। কিন্তু পরবর্তীতে দূরদর্শন চ্যানেলে দেওয়া এক সাক্ষাৎকারে তিনি সরকারের অগণতান্ত্রিক নীতির প্রতিবাদে পুরস্কার ফিরিয়ে দেওয়ার ঘোষণা দেন। ১৯৯০-এর দশকে তিনি যুক্তরাষ্ট্রে চলে আসেন এবং ১৯৯৯ সালে তাঁর মৃত্যুর আগে পর্যন্ত তিনি নিজের পুত্র আগা শওকত আলীর সাথে সেখানেই থাকতেন।
৮৯° পূর্ব দ্রাঘিমারেখা

গ্রীনিচের ৮৯° পূর্ব মধ্যরেখা হল একটি দ্রাঘিমাংশের রেখা, যা উত্তর মেরু থেকে আর্কটিক মহাসাগর, এশিয়া (রাশিয়া, মঙ্গোলিয়া, চীন ভুটান, ভারত, বাংলাদেশ), ভারত মহাসাগর, দক্ষিণ মহাসাগর এবং অ্যান্টার্কটিকা থেকে দক্ষিণ মেরু পর্যন্ত প্রসারিত।
এই রেখাটি একাধিক বার বাংলাদেশে প্রবেশ ও প্রস্থান করে।
৮৯তম পূর্ব মধ্যরেখা ৯১তম পশ্চিম মধ্যরেখার সাথে বৃহৎ বৃত্তের আকার গঠন করে।
উত্তর মেরু থেকে শুরু হয়ে দক্ষিণ মেরুতে শেষ হওয়া পর্যন্ত রেখাটি যেসব স্থান অতিক্রম করে:
প্রয়াগ আকবর

তাঁর প্রথম উপন্যাস, "লীলা" সমালোচিত প্রশংসিত হয়েছিল এবং তিনি দ্য হিন্দু সাহিত্য পুরস্কারের তালিকায় ছিলেন। বইটি ক্রসওয়ার্ড জুরি পুরস্কার এবং টাটা সাহিত্যের প্রথম বইয়ের পুরস্কারও জিতেছে। ফেব্রুয়ারি ২০১৮ এ, নেটফ্লিক্স ঘোষণা করেছে যে এটি উপন্যাস অবলম্বনে একটি সিরিজ বিকাশ করবে। বইটি সিরিজ থেকে খুব আলাদা ।
আকবর চর্চিত অর্থনীতির ডার্টমাউথ কলেজ এবং তুলনামূলক রাজনীতি লন্ডন স্কুল অফ ইকোনমিক্স এবং টানা এক বছর রুটলেজ প্রচার সহকারী হিসেবে। তাঁর বাবা হলেন এমজে আকবর, প্রাক্তন বিদেশ প্রতিমন্ত্রী। আকবর মুম্বাইয়ে থাকেন।
ভারতীয় জনতা যুব মোর্চা

ভারতীয় জনতা যুব মোর্চা হল ভারতীয় জনতা পার্টির যুব শাখা।।
বিজেওয়াইমের সাংগঠনিক কাঠামো বিজেপির মতো । বিজেওয়াইএমের সর্বোচ্চ কর্তৃপক্ষ হলেন জাতীয় সভাপতি। পুনম মহাজন ২০১৬ সাল থেকে বিজেওয়াইমের সভাপতি হিসেবে আছে। অতীতে কালরাজ মিশ্র, প্রমোদ মহাজন, রাজনাথ সিং, জগৎ প্রকাশ নদ্দা, উমা ভারতী, শিবরাজ সিং চৌহান, ধর্মেন্দ্র প্রধান এবং অনুরাগ ঠাকুরের মত অনেক নেতা এই সংগঠনের জাতীয় সভাপতি হিসাবে দায়িত্ব পালন করেছেন।
বিজেওয়াইএমের জাতীয় সংগঠন বিজেওয়াইএম সভাপতি, উপ সভাপতি, সাধারণ সম্পাদক, সচিব, সামাজিক মিডিয়া এবং আইটি ইনচার্জ এবং জাতীয় কার্য নির্বাহক সদস্য দ্বারা গঠিত।
খেলো ভারত
সহস্রাব্দ
বিজয় লক্ষী ২০১৯
! বছর 
! নাম
কেরল রাজ্য চলচ্চিত্র পুরস্কার

কেরল রাজ্য চলচ্চিত্র পুরস্কার হল ভারতের কেরল রাজ্যে নির্মিত চলচ্চিত্রের জন্য প্রদত্ত চলচ্চিত্র পুরস্কার। ১৯৯৮ সাল থেকে কেরল সরকারের সংস্কৃতি বিষয়ক মন্ত্রণালয়ের পক্ষে কেরল রাজ্য চলচ্চিত্র অ্যাকাডেমি এই পুরস্কার প্রদান করে আসছে।
এই পুরস্কার প্রদান শুরু হয়েছিল ১৯৬৯ সালে। ১৯৬৯ থেকে ১৯৯৭ সাল পর্যন্ত কেরল সরকারের সংস্কৃতি বিষয়ক মন্ত্রণালয়ের সরাসরি তত্ত্বাবধানে এই পুরস্কার প্রদান করা হত। অ্যাকাডেমি ও মন্ত্রণালয়ের গঠিত একটি স্বাধীন জুরি পুরস্কার বিজয়ী নির্বাচন করেন। জুরি বোর্ডে চলচ্চিত্রাঙ্গনের প্রসিদ্ধ ব্যক্তিবর্গ অন্তর্ভুক্ত থাকেন। চলচ্চিত্রে সাহিত্যের পুরস্কারের জন্য আলাদা জুরি গঠন করা হয়। অ্যাকাডেমি প্রতি বছর এই পুরস্কারের জন্য চলচ্চিত্র আহ্বান করে এবং জুরি চূড়ান্ত বিজয়ী নির্বাচনের পূর্বে চলচ্চিত্রগুলি বিশ্লেষণ করেন। এই পুরস্কারের উদ্দেশ্য হল শৈল্পিক মানসম্পন্ন চলচ্চিত্রের প্রসার এবং শিল্পী, কলাকুশলী ও প্রযোজকদের উৎসাহিত করা। এই পুরস্কার ঘোষণা করেন সংস্কৃতি বিষয়ক মন্ত্রী এবং প্রদান করেন কেরলের প্রধানমন্ত্রী।
আলম খান (রাজনীতিবিদ)

আলম খান বাংলাদেশ জাতীয়তাবাদী দলের রাজনীতিবিদ ও চাঁদপুর-৩ আসনের সাবেক সংসদ সদস্য।
আলম খান চাঁদপুর জেলায় জন্মগ্রহণ করেন।
আলম খান বাংলাদেশ জাতীয়তাবাদী দলের মনোনয়ন নিয়ে ১৯৯১ সালের পঞ্চম ও ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে চাঁদপুর-৩ আসন থেকে পরপর দুইবার সংসদ সদস্য নির্বাচিত হয়েছিলেন।
এস আলম গ্রুপ অব ইন্ডাস্ট্রিজ

এস আলম গ্রুপ একটি বাংলাদেশী শিল্প সংস্থা। এই গ্রুপের অধীনে শিল্পগুলির মধ্যে রয়েছে বাংলাদেশের একাধিক ব্যাংক, খাদ্য ও সম্পর্কিত পণ্য, ইস্পাত, ব্যাংকিং, ভোক্তা পণ্য, চিনি, সিমেন্ট, শক্তি, পরিবহন, শিপিং, উৎপাদন, ccz, আর্থিক প্রতিষ্ঠান, কৃষি, বাণিজ্য, তেল এবং গ্যাস অন্তর্ভুক্ত। 
ধারণা করা হয় এস আলম গ্রুপের বার্ষিক টার্নওভার ছাড়িয়ে গেছে প্রায় ৪০ + হাজার কোটি টাকা, যা মার্কিন ডলারে প্রায় ৪ + বিলিয়ন। এই গ্রুপটিতে ১ লক্ষ ৯০ হাজারেরও বেশি লোক চাকরি করে।
এস আলম গ্রুপে মালিকানাধীন অন্যান্য প্রতিষ্ঠানের মধ্যে রয়েছে:
হারুন অর রশিদ খান

হারুন অর রশিদ খান (১ নভেম্বর ১৯৩৪-৫ নভেম্বর ২০০৩) জাতীয় পার্টির রাজনীতিবিদ ও চাঁদপুর-৩ আসনের সাবেক সংসদ সদস্য।
হারুন অর রশিদ খান ১ নভেম্বর ১৯৩৪ সালে চাঁদপুর সদর উপজেলার তৎকালীন আশিকাটি ইউনিয়নের সফরমালীর গ্রামে জন্মগ্রহণ করেন। তার পিতার নাম মোঃ সেকান্তর খান এবং মাতার নাম জরিনা খাতুন। তিনি ব্যবসায়ী ছিলেন।
হারুন অর রশিদ খান ১৯৫২ সালে ছাত্রজীবনে চাঁদপুর জেলা ছাত্রলীগের সহসভাপতি ছিলেন। ভাষা আন্দোলনেও তার সক্রিয় ভূমিকা ছিল। তিনি ১৯৮২ থেকে ১৯৮৮ সাল পর্যন্ত বাংলাদেশ লঞ্চ মালিক সমিতির সভাপতি, ফেডারেশন অব বাংলাদেশ চেম্বারস অব কমার্স এন্ড ইন্ডাস্ট্রিজ ঢাকার সদস্য, ১৯৭০-১৯৮৬ সাল পর্যন্ত হাজী মহসিন জনকল্যাণ সমিতির সভাপতি, ১৯৭৮-১৯৮৮ সাল পর্যন্ত ঢাকাস্থ চাঁদপুর জেলা সমিতির সহসভাপতি ও উপদেষ্টা ছিলেন।
১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে তিনি চাঁদপুর-৩ আসন থেকে সংসদ সদস্য নির্বাচন হন। তিনি বিভিন্ন সময় জাতীয় পার্টির চাঁদপুরের বিভিন্ন পদে দায়িত্ব পালন করেন।
হারুন অর রশিদ খান ৫ নভেম্বর ২০০৩ সালে ব্রঙ্কাইটিজ ও ডায়াবেটিক রোগে আক্রান্ত হয়ে ঢাকার ইন্দিরা রোডের বাসভবনে মৃত্যুবরণ করেন।
রফিকুল ইসলাম রনি

রফিকুল ইসলাম রনি জাতীয় পার্টির রাজনীতিবিদ ও চাঁদপুর-১ আসনের সাবেক সংসদ সদস্য।
রফিকুল ইসলাম রনি চাঁদপুর জেলায় জন্মগ্রহণ করেন।
রফিকুল ইসলাম রনি ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়ন নিয়ে চাঁদপুর-১ আসন থেকে সংসদ সদস্য নির্বাচিত হয়েছিলেন। ১৯৮৮, ১৯৯১ ও জুন ১৯৯৬ সালের জাতীয় সংসদ নির্বাচনেও তিনি একই আসন থেকে স্বতন্ত্র প্রার্থী হয়ে পরাজিত হন।
রফিকুল ইসলাম রনি ১৭ সেপ্টেম্বর ১৯৯৮ সালে বন্যাদুর্গতদের মাঝে ত্রান বিতরন করতে গিয়ে মৃত্যবরণ করেন।
রফিকুল ইসলাম (রাজনীতিবিদ)

রফিকুল ইসলাম বাংলাদেশ আওয়ামী লীগের রাজনীতিবিদ ও মুক্তিযুদ্ধা যিনি যশোর-২ আসনের সংসদ সদস্য এবং প্রতিমন্ত্রী ছিলেন।
রফিকুল ইসলাম যশোর জেলায় জন্মগ্রহণ করেন। তার স্ত্রী নুরুন্নাহার লিলি।
অধ্যাপক রফিকুল ইসলাম ছাত্রজীবন থেকে ছাত্রলীগের রাজনীতির সঙ্গে যুক্ত। তিনি ১৯৭১ সালে মুক্তিযুদ্ধ করেন। ১৯৭৯ সালের দ্বিতীয় জাতীয় সংসদ নির্বাচনে আওয়ামী লীগের মনোনীত প্রার্থী হলেও তিনি পরাজিত হন।
তিনি ১৯৯১ সালের পঞ্চম জাতীয় সংসদ নির্বাচনে আওয়ামী লীগের মনোনয়নে যশোর-২ আসন থেকে প্রথমবার সংসদ সদস্য নির্বাচিত হয়েছিলেন। এর পর জুন ১৯৯৬ সালের সপ্তম জাতীয় সংসদ নির্বাচনেও তিনি আওয়ামী লীগের মনোনয়নে একই আসন থেকে সংসদ সদস্য নির্বাচিত হন। তিনি শেখ হাসিনার প্রথম মন্ত্রিসভার বিদ্যুৎ, জ্বালানি ও খনিজ সম্পদ মন্ত্রণালয়ের প্রতিমন্ত্রী হিসেবেও দায়িত্ব পালন করেন।
২০০১ সালের অষ্টম জাতীয় নির্বাচনে আওয়ামী লীগের মনোনয়নে ও ২০১৪ সালের দশম জাতীয় সংসদ নির্বাচনে স্বতন্ত্র ভাবে অংশ নিয়ে পরাজিত হন তিনি।
আবুল হাসনাত (চাঁদপুরের রাজনীতিবিদ)

আবুল হাসনাত (মৃত্যু: ৮ অক্টোবর ২০১৩) বাংলাদেশ জাতীয়তাবাদী দলের রাজনীতিবিদ ও চাঁদপুর-১ আসনের সাবেক সংসদ সদস্য।
আবুল হাসনাত চাঁদপুরের কচুয়ার শ্রীরামপুর হাজী বাড়ীতে জন্মগ্রহণ করেন।
আবুল হাসনাত কচুয়া বঙ্গবন্ধু সরকারী ডিগ্রি কলেজের সাবেক অধ্যক্ষ।
তিনি বাংলাদেশ জাতীয়তাবাদী দলের মনোনয়ন নিয়ে ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে চাঁদপুর-১ আসন থেকে সংসদ সদস্য নির্বাচিত হয়েছিলেন।
এর আগে তিনি ১৯৯১ সালের পঞ্চম জাতীয় নির্বাচনে একই আসন থেকে বিএনপির মনোনয়ন নিয়ে পরাজিত হয়েছিলেন।
মেজবাহ উদ্দিন খান

মেজবাহ উদ্দিন খান বাংলাদেশ আওয়ামী লীগের রাজনীতিবিদ ও চাঁদপুর-১ আসনের সাবেক সংসদ সদস্য।
মেজবাহ উদ্দিন খান চাঁদপুর জেলায় জন্মগ্রহণ করেন। তার পিতা আশেক আলী খান চাঁদপুর জেলার প্রথম মুসলিম গ্র্যাজুয়েট ছিলেন। সাবেক স্বরাষ্ট্রমন্ত্রী মহিউদ্দীন খান আলমগীরের বড় ভাই ছিলেন তিনি।
মেজবাহ উদ্দিন খান বাংলাদেশ আওয়ামী লীগের মনোনয়নে ১৯৯১ সালের পঞ্চম জাতীয় সংসদ নির্বাচনে চাঁদপুর-১ আসন থেকে সংসদ সদস্য নির্বাচিত হয়েছিলেন। জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী আ ন ম এহসানুল হক মিলনের কাছে পরাজিত হয়েছিলেন।
মেজবাহ উদ্দিন খান ১৯ ডিসেম্বর ২০০৬ সালে মৃত্যুবরণ করেন।
এ. কে. এস. এম. সহিদুল ইসলাম

এ. কে. এস. এম. সহিদুল ইসলাম জাতীয় পার্টির রাজনীতিবিদ ও চাঁদপুর-১ আসনের সাবেক সংসদ সদস্য।
এ. কে. এস. এম. সহিদুল ইসলাম চাঁদপুর জেলার কচুয়া থানার ১নং সাচার ইউনিয়নের নয়াকান্দি গ্রামে জন্মগ্রহণ করেন।
এ. কে. এস. এম. সহিদুল ইসলাম জাতীয় পার্টির কেন্দ্রীয় নেতা ও সাবেক চাঁদপুর জেলা পরিষদ চেয়ারম্যান। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে চাঁদপুর-১ আসন থেকে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় নির্বাচনে, ২০০১ সালের অষ্টম জাতীয় নির্বাচনে ও ২০১৮ সালের একাদশ জাতীয় নির্বাচনে তিনি স্বতন্ত্র প্রার্থী (মটরগাড়ি মার্কা) হয়ে পরাজিত হন।
ফ্লুই ডু টোইট

জ্যাকোবাস ফ্রাঙ্কোস ফ্লুই ডু টোইট (; জন্ম: ২ এপ্রিল, ১৮৬৯ - মৃত্যু: [১০ জুলাই, ১৯০৯) অরেঞ্জ ফ্রি স্টেটের জ্যাকোবসডাল এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ফ্লুই ডু টোইট।
১৮৯১-৯২ মৌসুমের একমাত্র টেস্টই ফ্লুই ডু টোইটের প্রথম-শ্রেণীর খেলোয়াড়ী জীবন সম্পন্ন হয়। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফ্লুই ডু টোইট। ১৯ মার্চ, ১৮৯২ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৮৯১-৯২ মৌসুমে ডব্লিউ.ডব্লিউ. রিডের নেতৃত্বাধীন ইংল্যান্ড দল দক্ষিণ আফ্রিকা গমন করে। সফরকারী দলের বিপক্ষে জি. ক্রিপস, সি.জি. ফিচার্ট ও ই.এ. হলিওয়েলের সাথে একযোগে টেস্ট অভিষেক পর্ব সম্পন্ন হয় তার। সফরকারী দল ইনিংস ও ১৮৯ রানের বিশাল ব্যবধানে জয়ী হয়। ডু টোইট ০ ও ২ রান করে উভয় ইনিংসেই অপরাজিত থাকেন। ১/৪৭ বোলিং পরিসংখ্যান গড়েন। ইংল্যান্ডের দলনেতার উইকেট পান তিনি ও একটি ক্যাচ তালুবন্দী করেন।
১০ জুলাই, ১৯০৯ তারিখে মাত্র ৪০ বছর বয়সে ফ্রি স্টেটের লিন্ডলে এলাকায় ফ্লুই ডু টোইটের দেহাবসান ঘটে। তার মৃত্যুর বিশদ বিবরণ জানা যায়নি। উইজডেনে ঐ সময়ে তার মৃত্যুর কোন সংবাদ প্রকাশিত হয়নি।
তালমা রেলওয়ে স্টেশন

তালমা রেলওয়ে স্টেশন বাংলাদেশের ঢাকা বিভাগের ফরিদপুর জেলার নগরকান্দা উপজেলার তালমা ইউনিয়নের তালমা গ্রামে অবস্থিত একটি রেলওয়ে স্টেশন।
রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেয় ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবী ও পদ্মা সেতু নির্মাণের পরিপ্রেক্ষিতে সরকার ২০১০ সালে রাজবাড়ী থেকে ফরিদপুর রেলওয়ে স্টেশন পর্যন্ত পুননির্মাণ কাজ শুরু হয়। ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ। তারপর ফরিদপুর স্টেশন থেকে ভাঙ্গা পর্যন্ত পুননির্মাণ কাজ শেষ হয় ২০১৯ সালে। ফরিদপুর-ভাঙ্গা রেললাইনের স্টেশন হিসেবে তালমা রেলওয়ে স্টেশন তৈরি করা হয়।
তালমা রেলওয়ে স্টেশন দিয়ে মধুমতি এক্সপ্রেস, রাজবাড়ী এক্সপ্রেস এবং নকশীকাঁথা কমিউটার ট্রেন চলাচল করে।
এছাড়াও তালমা রেলওয়ে স্টেশন দিয়ে বেনাপোল এক্সপ্রেস ও সুন্দরবন এক্সপ্রেস চলাচল করে। তবে তালমা রেলওয়ে স্টেশনে ট্রেন দুটির স্টপেজ নেই।
পুখুরিয়া রেলওয়ে স্টেশন

পুখুরিয়া রেলওয়ে স্টেশন বাংলাদেশের ঢাকা বিভাগের ফরিদপুর জেলার ভাঙ্গা উপজেলার একটি রেলওয়ে স্টেশন।
রাজবাড়ী থেকে ফরিদপুর রেলপথ তৈরি হয় ১৮৯৯ সালে। খানখানাপুর, বসন্তপুর, আমিরাবাদ, অম্বিকাপুর, ফরিদপুর, ফরিদপুর কলেজ, বাখুণ্ডা, তালমা, পুখুরিয়া রেলওয়ে স্টেশনটি বন্ধ হয় ১৯৯০ সালের ১৬ সেপ্টেম্বর। পুরনো ৪৫ কিলোমিটার রেললাইনের সঙ্গে আরও ৫ কিলোমিটার যুক্ত হয়ে নতুন আঙ্গিকে এ রেললাইনের দূরত্ব হবে ৫০ কিলোমিটার। ব্রডগেজ পুনর্বাসন এ রেললাইনের সঙ্গে নতুন যুক্ত হয়েছে পুখুরিয়া রেলওয়ে স্টেশন থেকে ৫ কিলোমিটার অর্থাৎ ভাঙ্গা রেলওয়ে স্টেশন পর্যন্ত। পাচুড়িয়া থেকে ফরিদপুর স্টেশন পর্যন্ত রেল যোগাযোগ বন্ধ হয় ১৯৯৬ সালের ২৬ মার্চ। এর আগে ফরিদপুর থেকে পুকুরিয়ার সঙ্গে রেল যোগাযোগ বন্ধ হয় ১৯৯০ সালের ১৬ সেপ্টেম্বর। প্রধানমন্ত্রী শেখ হাসিনা এলাকার জনগণের কল্যাণে ২০১৩ সালে রেললাইনটি পুনর্নির্মাণ ও পুনর্বাসনের জন্য নির্দেশ দেন। রেলপথ মন্ত্রণালয় প্রধানমন্ত্রীর নির্দেশনা অনুযায়ী যথারীতি শুরু করে পুনর্নির্মাণ ও পুনর্বাসনের কাজ। পাচুড়িয়া থেকে ভাঙ্গা পর্যন্ত এ রেললাইনে রয়েছে বড়-ছোট ব্রিজ ও কালভার্ট মিলিয়ে ৬৬টি। রেলের নিরাপত্তা রক্ষীসহ রেল গেট রয়েছে ২৪টি এবং রেলের নিরাপত্তা রক্ষী ছাড়া গেট রয়েছে ১৯টি। ২০১৯ সালে ফরিদপুর ভাঙ্গা রেলপথের কাজ শেষ হয়।
পুখুরিয়া রেলওয়ে স্টেশন দিয়ে রাজবাড়ী এক্সপ্রেস চলাচল করে।
পোশাক প্রদর্শনী

পোশাক প্রদর্শনী বলতে কোনও পোশাক নকশাবিদ (ফ্যাশন ডিজাইনার) দ্বারা আয়োজিত একটি অনুষ্ঠানকে বোঝায়, যেখানে তিনি তারা নকশাকৃত নতুন শৈলীর পোশাকগুলি (এবং অন্যান্য পরিধেয় অনুষঙ্গগুলি) জনসমক্ষে প্রদর্শন করেন। একে ইংরেজিতে ফ্যাশন শো নামে ডাকা হয়। পোশাক প্রদর্শনীগুলি সাধারণত একটি ঋতুর শুরুতে এক সপ্তাহ ধরে চলে, যাকে পোশাক প্রদর্শনী সপ্তাহ (ইংরেজিতে "ফ্যাশন উইক") বলা হয়। আন্তর্জাতিক অঙ্গনে বসন্ত/গ্রীষ্ম ও শরৎ/শীত এই দুই সময়ে পোশাক প্রদর্শনীগুলি অনুষ্ঠিত হয়ে থাকে। পোশাক প্রদর্শনীগুলি থেকে চলতি পোশাকের ধারাগুলি সৃষ্টি হয়ে থাকে। পাশ্চাত্যে সবচেয়ে গুরুত্বপূর্ণ দুইটি পোশাক প্রদর্শনী সপ্তাহ হল প্যারিসের পোশাক প্রদর্শনী সপ্তাহ এবং নিউ ইয়র্কের পোশাক প্রদর্শনী সপ্তাহ, যেগুলি বছরে দুইবার আয়োজন করা হয়। এছাড়া ইতালির মিলান, যুক্তরাজ্যের লন্ডন, জার্মানির বার্লিনে আয়োজিত পোশাক প্রদর্শনী সপ্তাহগুলিও গুরুত্বপূর্ণ।
পোশাক প্রদর্শনীতে সাধারণত কিছু ব্যক্তি পোশাক নকশাবিদের সৃষ্ট পোশাকগুলি পরিধান করে একটি বিশেষ মঞ্চের (ইংরেজি "রানওয়ে" Runway বা "র‍্যাম্প" Ramp) উপরে একের পর এক মিছিলের মতো করে বেরিয়ে আসে ও বিশেষ ভঙ্গিতে হেঁটে, থেমে ও দেহ ঘুরিয়ে ঘুরিয়ে পোশাকগুলিকে জনসমক্ষে প্রদর্শন করে। পোশাক পরিধানকারী এই ব্যক্তিদেরকে ইংরেজিতে (এবং কৃতঋণ শব্দ হিসেবে বাংলা ভাষাতেও) "মডেল" বলে এবং তাঁদের হাঁটাকে ইংরেজিতে "ক্যাটওয়াক" (Catwalk) বলে, বাংলায় যাকে "পোশাক প্রদর্শনী মিছিল" বলা চলে। মডেলদেরকে সরু মঞ্চের উপর দিয়ে অন্য মডেলদেরকে এড়িয়ে সাবধানে হাঁটতে হয়, যাতে দুর্ঘটনাবশত পড়ে না যেতে হয়; তাদেরকে দেখে মনে হয় যেন বিড়ালের মতো হাঁটছে; এখান থেকেই "ক্যাটওয়াক" কথাটি এসেছে। মঞ্চে বিভিন্ন ধরনের আলো ফেলে ও বিশেষ ক্রিয়া-র (স্পেশাল ইফেক্ট) মাধ্যমে পোশাকগুলিকে আলোকিত করা হয়। অনেক সময় পেছনে বিশেষ সঙ্গীত বাজতে থাকে। প্রতিটি মডেল কোন্‌ ক্রমে কোন্‌ পোশাক পরে বের হয়ে আসবে, তা নকশাবিদ আগে থেকে নির্ধারণ করে রাখেন, এবং এর মাধ্যমে তাঁর পোশাক সঙ্কলনের উপর নিজস্ব বিবৃতি পরোক্ষভাবে প্রদান করেন। উপস্থিত সমঝদার দর্শকবৃন্দ মডেল-পরিহিত পোশাকগুলি দেখার মাধ্যমে নকশাবিদের পোশাকশৈলী সম্পর্কিত মানসিকতা ও পরোক্ষ বিবৃতি অনুধাবন করার চেষ্টা করেন , পোশাকগুলিকে চোখের দেখায় বিশ্লেষণ করেন এবং এগুলির সূক্ষ্ম কারুকাজগুলির তারিফ করেন।